CELEX: 22020D0810
Language: sk
Date: 2019-03-29 00:00:00
Title: Rozhodnutie Spoločného výboru EHP č. 56/2019 z 29. marca 2019, ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2020/810]

2.7.2020   
               
               
                  SK
               
               
                  Úradný vestník Európskej únie
               
               
                  L 210/20
               
            
         ROZHODNUTIE SPOLOČNÉHO VÝBORU EHP č. 56/2019
         z 29. marca 2019,
         ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2020/810]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Odporúčanie Komisie (EÚ) 2018/464 z 19. marca 2018 o monitorovaní kovov a jódu v morských riasach, halofytoch a vo výrobkoch na báze morských rias (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o krmivách a potravinách. Právne predpisy o krmivách a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I a v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Prílohy I a II k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole II prílohy I k Dohode o EHP sa za bod 281 [vykonávacie nariadenie Komisie (EÚ) 2019/12] vkladá tento bod:
            
                        „282.
                     
                     
                        
                           32018 H 0464: odporúčanie Komisie (EÚ) 2018/464 z 19. marca 2018 o monitorovaní kovov a jódu v morských riasach, halofytoch a vo výrobkoch na báze morských rias (Ú. v. EÚ L 78, 21.3.2018, s. 16).“
                     
                  
         
            Článok 2
            V kapitole XII prílohy II k Dohode o EHP sa za bod 150 [vykonávacie nariadenie Komisie (EÚ) 2018/555] vkladá tento bod:
            
                        „151.
                     
                     
                        
                           32018 H 0464: odporúčanie Komisie (EÚ) 2018/464 z 19. marca 2018 o monitorovaní kovov a jódu v morských riasach, halofytoch a vo výrobkoch na báze morských rias (Ú. v. EÚ L 78, 21.3.2018, s. 16).“
                     
                  
         
            Článok 3
            Znenie odporúčania (EÚ) 2018/464 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 78, 21.3.2018, s. 16.
         
            (*1)  Ústavné požiadavky neboli oznámené.